text: Øl og sodavand bliver måske billigere
  13 marts 2013 kl. 07.49
  Øl og sodavand bliver sandsynligvis billigere. Der er måske et politisk flertal for at sænke afgifterne på grænsehandelsvarer.
  I følge ritzau ser det ud til, at øl og sodavand bliver billigere.
  - Jeg tror ikke, det kræver mange ture til det sønderjyske at se, at der er udfordringer med, at nogen køber endog ganske store mængder øl og sodavand ved grænsen.
  - Det er klart, at vi skal se på, hvad vi kan gøre for at skabe danske arbejdspladser frem for tyske, lyder det således fra SF's finansordfører, Jonas Dahl.
  De radikale siger:
  - Vi har lagt den vækstplan frem, som vi synes er fornuftig, og som indeholder de tiltag, vi synes er bedst. Om der derudover kan være fornuftige ting, og hvordan de tiltag så skal skrue sammen, det tager vi ved forhandlingsbordet, siger De Radikales skatteordfører, Nadeem Farooq.
  Venstre og konservative siger, at afgifterne skal ned.
  Venstre ikke ikke sige med hvor meget, men det vil de konservative gerne.
  De Konservatives formand, Lars Barfoed, siger:
  - Vi går efter noget, der ligner en halvering af afgifterne på øl og sodavand. For det er jo de varer, der lokker folk ned syd for grænsen frem for at købe varerne i det lokale supermarked, siger Barfoed.
  Afgiften på øl er 97 øre for en pilsner, og 79 øre i afgift for en halv liter sodavand.
  